H.G. Wells

Herbert George Wells (født 21. september 1866, død 13. august 1946) var en engelsk forfatter. Wells er mest kendt for sin science fiction.

Opvækst 
Herbert George Wells er født den 21. september 1866 i Bromley i Kent i England. Hans far havde en lille butik, men blev senere professionel kricketspiller. Hans mor var kammerjomfru.

Wells’ forældre var for fattige til at lade ham følge skolen regelmæssigt. Ind imellem at han tjente som lærling hos en manufakturhandler og en apoteker lykkedes det imidlertid drengen at gennemgå Midhurst latinskole. Han var så dygtig, at hans lærer ville gøre ham til sin assistent. Wells afslog dog tilbuddet og tog i stedet til London, hvor han arbejdede i en manufakturforretning. 

Et stipendium til det Kongelige Naturvidenskabelige Kollegium fik ham til at genoptage sine studier og at få sin naturvidenskabelige grad ved Londons Universitet med ære.

Wells’ hovedinteresse var biologi. Han havde tænkt sig at undervise deri, men en tuberkulose bevirkede, at han begyndte at skrive. Han gav imidlertid ikke slip på sine naturvidenskabelige interesser, hvad hans romaner bærer præg af.

Karriere 
Wells skrev over 100 bøger. De falder i 3 grupper: De fantastiske, de realistiske og lærebøger. Klodernes Kamp, Tidsmaskinen og De første mennesker på månen er hans berømteste romaner i den første gruppe. Realistiske skildringer af hans eget miljø kan findes i Kipps, Tono-Bungay og Mr. Pollys historie.

Hans betydeligste ikke-skønlitterære værker er Verdenshistorien og livet. Han skrev også en række bøger for at forklare sine sociale og politiske anskuelser.     

Wells betragtede det som en fornærmelse kun at tage hans naturvidenskabelige romaner for romaner. Han hævdede, at også de i hovedsagen var skrevet for at belyse hans meninger. Han sagde, at de ikke skulle tages for virkelighed mere end ”en god, fængslende drøm”.

Wells’ politiske overbevisning var forskelligartet og ustadig. Men skønt han til tider havde sine tvivl, troede han på menneskene. Han troede også på sin ”ubegrænsede ret til at tænke, kritisere, diskutere og foreslå”, hvorledes mennesket kunne blive bedre. Han prøvede at få dette ind i de fleste af hans bøger. I dag er det imidlertid mest hans naturvidenskabelige romaner, der læses. Hvis det, Wells havde at sige om menneskene, huskes, er det takket være disse spændende, populærvidenskabelige romaner.

Privatliv 
Wells var to gange gift. Hans anden kone, Catherine Robbins, var også forfatter. De fik to sønner. Den ældste, Georges, blev naturforsker og skrev sammen med sin far og Julian Huxley Livet.

Død 
I 1936 skrev Wells en fingeret nekrolog, som den antagelig ville lyde efter hans død som en glemt, gammel mand på 97. Deri skrev han om sig selv: ”Han var en af de mest produktive af sin tids litterære slidere … Han var en vidtløftig, sig selv gentagende, skribent i samfundsspørgsmål og en endnu mere vidtløftig romanforfatter”.   

Nekrologen var forkert på flere punkter. Wells døde den 13. august 1946, 80 år gammel. Han betragtes som langt mere end blot en litterær slavearbejder og en skribent, der gentager sig selv. Og han er sandelig ikke blevet glemt.

Bibliografi 
Et udsnit af hans værker:
(Titler markeret med en * er tilgængelige på engelsk, på Project Gutenberg hjemmeside.)

 (US:"The Chronic Argonauts") (1888)
 DK:"Tidsmaskinen"(US:"The Time Machine") (1895)*
 (US:"The Stolen Bacillus and Other Incidents") (1895)*
 (US:"The Red Room (Wells)|The Red Room") (1896)*
 (US:"The Wheels of Chance") (1896)*
 DK:"Den usynlige mand" (US:"The Invisible Man") (1897)*
 (US:"The Star" – short story, Graphic, Christmas") (1897)*
 DK:"Klodernes kamp" (US:"The War of the Worlds", novelle) (1898)*
 DK:"Doktor Moreaus ø" (US:"The Island of Dr. Moreau") (1896)*
 (US:"When the Sleeper Wakes") (1899) (senere revideret som "The Sleeper Awakes", 1910)*
 (US:"Love and Mr Lewisham") (1900)*
 DK:"De første mennesker på månen" (US:"The First Men in the Moon") (1901)*
 (US:"Mankind in the Making") (1903)*
 (US:"https://web.archive.org/web/20021123142134/http://www.geocities.com/martinwguy/sceptins.txt The Scepticism of the Instrument") (1903 D. 8. november)
 DK:"Gudernes føde og hvordan den kom til jorden" (US:"The Food of the Gods and How It Came to Earth") (1904)*
 (US:"Kipps") (1905)
 (US:"A Modern Utopia") (1905)*
 (US:In the Days of the Comet") (1906)*
 (US:The War in the Air") (1908)*
 (US:"First and Last Things") (1908)*
 (US:"Ann Veronica") (1909)*
 (US:"Tono-Bungay") (1909)*
 (US:"The History of Mr. Polly") (1910)*
 (US:"The New Machiavelli") (1911)*
 (US:"The Country of the Blind|The Country of the Blind and Other Stories") (1911)*
 (US:"The Sleeper Awakes") (1911)* – Revideret udgave af "When the Sleeper Wakes"
 (US:"Floor Games") (1911)*
 (US:"Marriage") (1912)
 (US:"Little Wars") (1913)*
 (US:"The World Set Free") (1914)*
 (US:"The Research Magnificent") (1915)*
 DK:"Krig for fred" (1915)
 DK:"Hr. Britling og verdenskrigen" (1916)
 DK:"Fredens komme : en undersøgelse" (1916)
 DK:"Gud den usynlige konge") (God the Invisible King) (1917)*
 (US:"War and the Future") (1917)*
 (US:"The Soul of a Bishop") (1917)*
 (US:"The Outline of History") I, II 1920, 1931, 1940 (1949, 1956, 1961, 1971)
 (US:"A Short History of the World") (1922)
 (US:"The Secret Places of the Heart") (1922)*
 (US:"Men Like Gods") (1923)
 (US:"Christina Alberta's Father") (1925)
 (US:"The World of William Clissold") (1926)
 (US:"Meanwhile") (1927)
 (US:"Mr Blettsworthy on Rampole Island") (1928)
 (US:"The Open Conspiracy") (1928)
 (US:"The Science of Life") (1930)
 (US:"The Outline of Man's Work and Wealth") (1931)
 (US:"The Shape of Things to Come") (1933)
 (US:"Star-Begotten") (1937)
 (US:"Crux Ansata") (1943)

Hans autobiografi blev udgivet i 1934, med titlen "An Experiment in Autobiography".

Kilder 
Illustrerede Klassikere nummer 68 (De første mennesker på månen).

Eksterne henvisninger 

 
 
 

Romanforfattere fra England
Science fiction-forfattere fra Storbritannien
Vegetarer
Novelleforfattere fra England